Hauk-klassen

Hauk-klassen er en norsk klasse missiltorpedobåter. Båtene ble bygd i 1979 og 1980, og var i bruk til 2008. Fartøyene ble oppgradert/modernisert i 2001 for å kunne brukes operativt frem til 2015, men alle fartøyene ble tatt ut av tjeneste i 2008. Fartøyene som ble oppgradert ble omtalt som Super-Hauk grunnet den kraftige oppgraderingen av KKI-systemet – det samme våpensystemet som blir brukt i Skjold-klassen, den nye klassen MTB-er. Super-Hauk-klassen skulle etter planen fases ut etterhvert som fartøyene i Skjold-klassen ble overtatt, men noen av fartøyene ble i stedet hugget opp, i det den første MTBen i Skjold-klassen ble operativ.

Mot slutten av sin operative karriere opererte ikke fartøyene lenger i skvadroner på samme måte som tidligere. Blant annet ble hele 21. MTB-skvadron lagt ned.Gjør seg klar for Skjold, fra mil.no 

Opprinnelig var planen å fase ut Hauk-klassen i takt med overtagelse av fartøyer i Skjold-klassen, men dette ble endret: «Dagens missiltorpedobåter i Hauk-klassen blir faset ut i takt med innfasingen av Skjold-klassen. For hver nye MTB som kommer inn i strukturen, går to gamle ut. De besetningsmedlemmene som til nå er tatt ut til de nye MTB-ene kan bemanne de fartøyer i Hauk-klassen som er i opplag ved behov, samtidig som produksjonen i Mandal fortsetter.»Fartøyene kommer i 2006, fra mil.no 

De fleste fartøyene i Hauk-klassen ble i stedet hugget opp, men brukbart materiell ble tatt ut og brukt videre andre steder.

Forsvarets avhendingsprosjekt forsøkte fra 2009 å selge seks av de utfasede båtene.6 Super-Hauk-klasse MTB'er til salgs hos Norsk Megling og Auksjon AS  11. november 2012 rapporterte AftenpostenSlitne krigere solgt til England., Aftenposten 11. november 2012 at fem fartøy av SuperHauk-klassen var solgt sammen med KNM «Horten», til en ikke oppgitt kjøper i England. Det ble ikke opplyst fra UDs side hva fartøyene skulle brukes til.

 Internasjonale operasjoner 
Fartøyene ble benyttet som eskorte for allierte fartøyer gjennom Gibraltarstredet som en del av Operation Active Endeavourhttps://itjenestefornorge.no/operasjoner/operation-active-endeavour-oae. Det norske bidraget besto av 21. MTB Skvadron og dens 4 fartøyer. Skvadronen var stasjonert i Cádiz sammen med to danske fartøyer av Flyvefisken-klassen. Oppdraget varte fra april til oktober 2003, og fartøyene fikk mye skryt for innsatsen.

I november 2006 ble fartøyene nok en gang kalt inn til internasjonal tjeneste da 22. MTB-skvadron ble en del av UNIFIL II – et maritimt FN-bidrag i kystområdet utenfor Libanon som skulle forhindre våpensmugling i området. Fartøyene ble stasjonert i Limassol på Kypros.

 Fartøyer i klassen 

 Hauk (P986)
 Ørn (P987)
 Terne (P988)
 Tjeld (P989)
 Skarv (P990)
 Teist  (P991)
 Jo (P992)
 Lom (P993)
 Stegg (P994)
 Falk (P995)
 Ravn (P996)
 Gribb (P997)
 Geir (P998)
 Erle (P999)

 Bilder 

Referanser

 Eksterne lenker 
 Sjøforsvarets offisielle hjemmesider

Kategori:Patrulje- og torpedobåtklasser
Kategori:Norske krigsskip
Kategori:Fartøyer
Kategori:Artikler i sjøfart-prosjektet